open-index/open-wikipedia-markdown huggingface dataset:
గుర్రం సీతారాములు

**గుర్రం సీతారాములు** సంపాదకుడు, వ్యాసకర్త, పరిశోధకుడు.

## జననం
లక్ష్మయ్య, యల్లమ్మ దంపతులకు 1975, జూలై 6న తెలంగాణ రాష్ట్రం లోని ఖమ్మం జిల్లా, ఖమ్మం రూరల్ మండలం లోని తల్లంపాడు గ్రామం జన్మించాడు.

## విద్యాభ్యాసం
పదవ తరగతి వరకు తల్లంపాడులో చదివి, ఖమ్మం నయాబజార్ ప్రభుత్వ కళాశాలలో ఇంటర్ చదివాడు. కాకతీయ విశ్వవిద్యాలయం పరిధిలోని శీలం సిద్దారెడ్డి జ్యోతి డిగ్రీ కళాశాల (ఖమ్మం) లో బి.ఎ. (ఇంగ్లీష్) చదివి, ఉస్మానియా విశ్వవిద్యాలయంలో ఎం.ఎ. (ఇంగ్లీష్) చేశారు. అనంతరం ఇఫ్లూలో *ట్రాన్స్‌ లేటింగ్‌ జాంబపురాణ, ది కల్చరల్‌ జీనియాలజీస్‌ అఫ్‌ మాదిగ -మెమరీ, హిస్టరీ అండ్‌ ఐడెంటిటీ* అనే అంశం మీద పరిశోధన చేసి డాక్టరేట్ పొందారు.

## రచనలు
## పుస్తకాలు
# శివసాగర్ కవిత్వం
### కవితలు
# I won’t spit on your face
# Sorry Mudasir Bhai
# In the orchard of graves

### వ్యాసాలు
# ముసుగు రాజకీయానికి నగ్నభాష్యం
# కర్కశ రాజకీయమే పోలవరం
# Nagaraju Koppula, an unfinished inspirational painting
# Scaling silvery mountains: Merit in the ghettos!
# ఒక అసంపూర్ణ జీవిత చిత్రం
# మూగబోయిన విస్తాపకుని స్వరం
# తమిళ ప్రేమకథ: మనువు క్షేమంగానే ఉన్నాడు
# ప్రత్యామ్నాయ ప్రయాణికుడు
# మర్చిపోలేని సాదా బైనామా… నీరుకొండకు నివాళి
# కవిరాజు, వర్తమాన చైతన్యం
# చీమలు చెప్పే కథలే కావాలిప్పుడు!

### పరిశోధన పత్రాలు

## పురస్కారాలు
* 2024: అనువాదం విభాగంలో తెలుగు విశ్వవిద్యాలయం - కీర్తి పురస్కారం (2022)

## మూలాలు

## https://epaper.andhrajyothy.com/Home/FullPage?eid=54&edate=10/07/2023&pgid=476095
## ఇతర లంకెలు
# గుర్రం సీతారాములు వర్డ్ ప్రెస్ వెబ్
# గుర్రం సీతారాములు బ్లాగ్

వర్గం:1975 జననాలు
వర్గం:తెలుగు కథా రచయితలు
వర్గం:తెలుగు కవులు
వర్గం:అంతర్జాల రచయితలు
వర్గం:తెలుగు రచయితలు
వర్గం:జీవిస్తున్న ప్రజలు
వర్గం:ఖమ్మం జిల్లా రచయితలు
వర్గం:తెలుగు వికీపీడియా సభ్యులు
సదర్ పండగ

**సదర్‌ పండగ** హైదరాబాద్‌ మహానగరంలో జరిగే ప్రధాన ఉత్సవాల్లో ఒకటి. ఈ పండగను నగరంలోని యాదవ కులస్తులు మాత్రమే జరుపుకుంటారు. దీపావళి ఉత్సవాల్లో భాగంగా, దీపావళి ముగిసిన రెండో రోజున అంగరంగ వైభవంగా జరుపుకుంటారు. దీనిని దున్నపోతుల ఉత్సవంగా కూడా వ్యవహరిస్తారు. 'సదర్‌' అంటే హైదరాబాదీ వ్యవహారికం ప్రకారం 'ప్రధానమైనది' అని అర్థం. యాదవ కులస్తులు ఒక ప్రత్యేకమైన ప్రధాన ఉత్సవంగా ఈ సదర్‌ను నిర్వహించుకుంటారు. అలంకరించిన దున్నపోతులతో యువకులు కుస్తీ పట్టడం ఈ ఉత్సవ ప్రత్యేక విశేషం.

హైదరాబాద్‌లో తప్ప స‌ద‌ర్ పండ‌గ దేశంలో మరే ఇత‌ర ప్రాంతాల్లో జ‌ర‌గ‌దు. తమ జీవ‌నాధార‌మైన మేక‌లు, గొర్రెలు, ఆవులు, గేదెల‌ను కూడా వేడుక‌లు జ‌రిగే ప్రాంతాల‌కు తీసుకువస్తారు. నగరంలోని కాచిగూడ, నారాయణగూడ, ఖైరతా బాద్‌, సైదాబాద్‌, బోయిన్‌పల్లి, ఈస్ట్‌మారెడ్‌ పల్లి, చప్ప ల్‌బజార్‌, మధురాపూర్‌,karwan, పాతబస్తీ తదితర మరికొన్ని ప్రాంతాల్లో ఈ ఉత్సవాలు జరుగుతాయి. ఇప్పటి వరకూ నారాయణగూడలో జరిగే ఉత్సవాలు నగర దృష్టిని ఆకర్శించే స్థాయిలో సాగుతున్నాయి. యాదవ కులస్తులు ఎక్కువగా ఉండే మున్సిపల్‌ డివిజన్లు, కాలనీలు, అపార్టుమెంట్ల ప్రాంగణాల్లో ఎక్కువ జరుగుతున్నాయి. రియల్‌ ఎస్టేట్‌ ప్రభావం నేపథ్యంలో 2009 నుండి ఈ ఉత్సవాలు కొత్త పుంతలను తొక్కాయి. ఇందుకోసం ఉత్త‌ర‌ భార‌త‌దేశం లోని పంజాబ్, హర్యానాల నుంచి భారీ శ‌రీరం క‌లిగిన దున్న‌పోతుల‌ను న‌గ‌రానికి తీసుకువ‌స్తారు.

## దున్నపోతుల అలంకరణ
సదర్ పండగను దృష్టిలో పెట్టుకొని దున్నపోతులను పెంచుతారు. అవి దృఢంగా ఉండడంకోసం కొన్ని నెలలపాటు వాటికి పోషక విలువలు కలిగిన తవుడు, దాన, గానుగ, పచ్చగడ్డి, కుడితి వంటివి పెడుతారు. పండగకు వారం ముందుగానే అలంకరణ ప్రారంభిస్తారు. దున్నపోతు శరీరంపై ఉన్న వెంట్రుకలను తొలగించి నల్లగా నిగనిగలాడేలా తయారు చేస్తారు. అందుకు వెన్న లేదా పెరుగు ఉపయోగిస్తారు. కొమ్ములను రంగురంగుల రిబ్బన్లతో చుడతారు. నెమలి ఈకలను అమర్చుతారు. అలంకరించిన తరువాత సుగంధ ద్రవ్యాలను చల్లుతారు.

## దున్నపోతులతో యువత కుస్తీ
పండగకోసం అలంకరించిన దున్నపోతులతో యువకులు కుస్తీ పడతారు. ముక్కుతాడును చేతబట్టు కొని అదుపు చేస్తారు. ఈ క్రమంలో దున్నపోతు తన ముందరి కాళ్లను పెకెత్తి యువకుడిపైకి ఉరికి వస్తుంది. అయితే భారీ శరీరం కావడం వలన అది తప్పించుకుపోయే అవకాశం ఉండదు. కొన్నింటిని సుతారంగా గంగిరెద్దులా ఆడించే ప్రయత్నం చేస్తారు. ఎంపిక చేసిన ఆవరణలో గానీ, ఖాళీ ప్రదేశంలో గానీ, బస్తీల్లో గానీ ఈ వేడుకలను నిర్వహిస్తారు. యువకులు, మహిళలు, విద్యార్థులు అంతా ఈ ఉత్సవాలను చూసేందుకు అమిత ఆసక్తిని కనబరుస్తారు. యువకులు తీన్మార్‌ డాన్స్‌లతో హోరెత్తిస్తారు.

## మూలాలు

వర్గం:తెలంగాణ
వర్గం:తెలంగాణ పండుగలు
వర్గం:హైదరాబాదు పండుగలు
కేడీ నంబర్ 1

**కేడి. నెం. 1** 1978, డిసెంబర్ 15న విడుదలైన ఒక తెలుగు చిత్రం. మనోజ్ కుమార్ నటించిన హిందీ చిత్రం 'దస్ నంబరీ' అధారంగా తెలుగులో నిర్మింపబడింది. దేవి ఫిల్మ్ ప్రొడక్షన్స్ పతాకంపై కె.దేవీవరప్రసాద్ నిర్మించిన ఈ చిత్రానికి కె.వి.మహదేవన్ సంగీతాన్నందించాడు. నందమూరి తారక రామారావు , జయప్రద జంటగా నటించారు.

## తారాగణం

* నందమూరి తారక రామారావు_కృష్ణ 
* జయసుధ_లిల్లీ రత్నం శారద/సుందరి (ద్వి పాత్రాభినయం)
* సత్యనారాయణ_
* రావి కొండలరావు
* కొంగర జగయ్య_ఐ.జి. యుగంధర్ 
* ఎం. ప్రభాకర్ రెడ్డి_రామ్ ప్రసాద్ 
* మాడా వెంకటేశ్వరరావు _చిట్ చాట్ 
* త్యాగరాజు
* జగ్గారావు
* ముక్కామల కృష్ణమూర్తి _జాన్సన్ 
* మిక్కిలినేని రాధాకృష్ణమూర్తి _ఇన్ స్పెక్టర్ రామారావు 
* భీమరాజు
* జగ్గు
* చలపతి రావు_ఇన్ స్పెక్టర్ మోహనరావు 
* కృష్ణ మూర్తి
* ఎస్.వి. జగ్గారావు
* ఆనంద్ మోహన్
* అంజలీ దేవి_శాంతమ్మ 
* నాగమణి లక్ష్మి
* జయమాలిని_దొరసాని నరసమ్మ/గీతా చౌదరి 
* పి.జె.శర్మ_డాక్టర్ 

## సాంకేతిక వర్గం

* దర్శకత్వం: కె. రాఘవేంద్రరావు
* స్టూడియో: దేవి ఫిల్మ్ ప్రొడక్షన్స్
* నిర్మాత: కనకమేడల దేవి వరప్రసాద్
* ఛాయాగ్రాహకుడు: ఎ. విన్సెంట్
* కూర్పు: బి. కందస్వామి
* స్వరకర్త: కె.వి. మహదేవన్
* గీత రచయిత: వేటూరి సుందరరామ మూర్తి, ఆచార్య ఆత్రేయ
* విడుదల తేదీ: డిసెంబర్ 15, 1978
* అసోసియేట్ డైరెక్టర్: ఎస్.ఎస్.రవిచంద్ర
* అసిస్టెంట్ డైరెక్టర్: బి. గోపాల్
* స్టంట్: మాధవన్
* చిత్రానువాదం: కె. రాఘవేంద్రరావు
* సంభాషణ: డి.వి. నరసరాజు
* గాయకుడు: పి.సుశీల, ఎస్.జానకి, ఎస్.పి.బాలసుబ్రహ్మణ్యం, జి. ఆనంద్
* డాన్స్ డైరెక్టర్: పి.ఎ. సలీం

## పాటలు

# ఆకలుండాదా దప్పికుండదా పక్క కుదరదా - పి.సుశీల,ఎస్.పి.బాలసుబ్రహ్మణ్యం బృందం - రచన: వేటూరి
# నేనే నెంబర్ ఒన్ కేడిలను కనిపట్టే రౌడీ నెంబర్ ఒన్ - ఎస్.పి.బాలసుబ్రహ్మణ్యం - రచన: ఆత్రేయ
# పూనిందిరో పోలేరమ్మా ఆడిందిరో అంకాళమ్మ దమ్ముంటే - ఎస్.జానకి - రచన: ఆత్రేయ
# మళ్ళి మళ్ళి మళ్ళి అంది కోడెవయసు పెళ్ళి పెళ్ళి - ఎస్.పి.బాలసుబ్రహ్మణ్యం, పి.సుశీల - రచన: వేటూరి
# మేరకీది మల్లిని మద్రాసు లల్లిని - పి.సుశీల, ఎస్.పి.బాలసుబ్రహ్మణ్యం, జి. ఆనంద్ - రచన: ఆత్రేయ
# స రిగా మ ప దని స అందిస్తా అమృతం కొట్టు గురు - పి.సుశీల, ఎస్.పి.బాలసుబ్రహ్మణ్యం - రచన: వేటూరి

## మూలాలు


## బాహ్య లంకెలు

* 

వర్గం:ఎన్టీఆర్‌ సినిమాలు
వర్గం:జగ్గయ్య నటించిన సినిమాలు
వర్గం:1978 తెలుగు సినిమాలు
వర్గం:జయసుధ నటించిన సినిమాలు
వర్గం:త్యాగరాజు నటించిన సినిమాలు
వి. ప్రకాశ్

**వి. ప్రకాశ్** రాజకీయ విశ్లేషకులు, తెలంగాణ రాష్ట్ర సమితి సహ వ్యవస్థాపకులు, తెలంగాణ ఐక్యవేదిక వ్యవస్థాపకులు. తెలంగాణ రాష్ట్ర సమితి పార్టీ ప్రతినిధిగా, ప్రధాన కార్యదర్శిగా పనిచేశారు.

## జననం
1958, జనవరి 15న వరంగల్ జిల్లా, వెంకటాపూర్ మండలంలోని పాలంపేటలో జన్మించారు.

## వృత్తి జీవితం
ఆంధ్రప్రదేశ్ హైకోర్టులో న్యాయవాదిగా తన జీవితాన్ని ప్రారంభించారు. తెలంగాణ రాష్ట్ర సమితిని స్థాపించినవారిలో వి. ప్రకాశ్ ఒకరు. 2008లో తెరాస పార్టీ నుండి వెళ్లిపోయారు. 2009, జూన్ లో ఎమ్మెల్సీ దిలీప్ కుమార్ తో కలిసి తెలంగాణ విమోచన సమితిని స్థాపించారు. తెలంగాణ శక్తివంతమైన నెట్వర్క్ తెలంగాణ దోస్తీకి సలహాదారుగా ఉన్నారు.

2017, ఫిబ్రవరి 23న తెలంగాణా వాటర్ రీసోర్స్ డెవలప్మెంట్ కార్పొరేషన్ చైర్మన్ గా నియమించబడ్డారు.

## రచనలు
### పుస్తకాలు
# హిస్టరీ ఆఫ్ తెలంగాణ మూమెంట్స్ ('తెలంగాణ ఉద్యమాల చరిత్ర' ఇంగ్లీష్ వెర్షన్)  

## మూలాలు

వర్గం:ములుగు జిల్లా రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:1958 జననాలు
వర్గం:జీవిస్తున్న ప్రజలు
వర్గం:రెండవ ప్రత్యేక తెలంగాణ ఉద్యమంలో పాల్గొన్న ములుగు జిల్లా వ్యక్తులు
వర్గం:ములుగు జిల్లా రచయితలు
వర్గం:తెలంగాణ కార్పొరేషన్ మాజీ చైర్మన్లు
వర్గం:తెలంగాణ ఉద్యమకారులు
మేరమ్మ

**మేరమ్మ** లంబాడీ గిరిజన ప్రజల దేవత
## లంబాడీ సంస్కృతిలో మేరమ్మ
తండాలో ఏ కార్యం జరిగినా పెళ్ళి, పుట్టుకలు, చావులు, పండుగలు అయినా సామూహికంగా తండా పెద్దలే జరిపించేవారు. పెళ్ళి అయితే ఆ తండాలో ఉన్న ప్రతి ఒక్కరూ కలిసిపోయేవారు. ఇంటిల్లిపాదీ భోజనంచేసేవారు. ప్రతి మనిషి తంతులో పాల్గొనాల్సిందే. పాటలతో లంబాడీలు తరతరాలుగా ఏడుగురు దేవతలను కొలుస్తారు. వారు మేరమ్మ, త్వళ్జ, సీత్ల, మంత్రల్, హింగ్ల, ధ్వాళ్ ఆంగళ్, కంకాళీ.

వర్షాలు కురవాలి, పంటలు బాగా పండాలి, పెళ్ళికాని అమ్మాయిలకు మంచి కాపురం దొరకాలి. సుఖ సంతోషాలతో అత్తగారి ఇంటికి వెళ్ళాలి, పంటలు పండేవిధంగా పచ్చగా కాపురం ఉండాలని మేరమ్మను కోరుకుంటారు. తీజ్ 9 రోజులు జరుపుకుంటారు. నవధాన్యాలు బుట్టలో వేసి మొలకతీస్తారు. ఏ మొలక బాగా వస్తుందో ఆ పంట వేసుకోవాలని తండాలో పెద్దలు నిర్ణయిస్తారు. శాస్త్రీయంగా విత్తనాలు వేసుకుంటారు. పంటలు పండిస్తారు.

## మూలాలు

వర్గం:లంబాడీల దేవతలు
త్వళ్జ

**త్వళ్జ** లంబాడీ గిరిజన ప్రజల దేవత. లంబాడీలు తరతరాలుగా ఏడుగురు దేవతలను పూజిస్తారు. వారిలో త్వళ్జ ఒకరు.

## లంబాడీ సంస్కృతిలో త్వళ్జ అమ్మ దేవత
లంబాడీ తండాలలో ఏ కార్యం జరిగినా, పెళ్ళి, పుట్టుకలు, చావులు, పండుగలు అయినా సామూహికంగా తండా పెద్దలే జరిపించేవారు. పెళ్ళి అయితే ఆ తండాలో ఉన్న ప్రతి ఒక్కరూ కలిసిపోయేవారు. ఇంటిల్లిపాదీ భోజనంచేసేవారు.  ప్రతి మనిషి తంతులో పాల్గొనాల్సిందే. పాటలతో లంబాడీలు తరతరాలుగా  మేరమ్మ, త్వళ్జ, సీత్ల, మంత్రల్, హింగ్ల, ధ్వాళ్ ఆంగళ్, కంకాళీ. అనే దేవతలను పూజిస్తున్నారు. 

త్వళ్జ అమ్మను పండిన పంట ఇంటికి తీసుకొస్తే నవధాన్యాలు గుమ్మాలు, గాదెలు నిండే ఉండే విధంగా ఉండాలని కష్టాలు రాకుండా కాచుకోవాలని పూజిస్తారు. అల్లుళ్లు, బిడ్డలు చుట్టాలంతా రావాలని, కలుసుకోవాలని, కొడుకులకు, కోడళ్లకు పిల్లలు పుట్టాలని కుటుంబం సుఖ సంతోషాలతో ఉండాలని కోరుకుంటారు.

వర్షాలు కురవాలి, పంటలు బాగా పండాలి, పెండ్లికాని అమ్మాయిలకు మంచి కాపురం దొరకాలని తొమ్మిది రోజులపాటు మేరమ్మ, త్వల్జ, సీత్ల, మత్రల్, హింగళ, ధ్వాళ్ దేవతలకు మొక్కుతారు. నవధాన్యాలను బుట్టలో వేసుకుని శాస్త్రీయంగా నృత్యం చేస్తారు.

## మూలాలు

వర్గం:లంబాడీల దేవతలు
మంత్రల్

**మంత్రల్** అమ్మ లంబాడీ గిరిజన ప్రజల దేవత. లంబాడీలు తరతరాలుగా ఏడుగురు దేవతలను పూజిస్తారు. వారిలో త్వళ్జ ఒకరు.

## లంబాడీ సంస్కృతిలో మంత్రల్ అమ్మ
తండాలో ఏ కార్యం జరిగినా పెళ్ళి, పుట్టుకలు, చావులు, పండుగలు అయినా సామూహికంగా తండా పెద్దలే జరిపించేవారు. పెళ్ళి అయితే ఆ తండాలో ఉన్న ప్రతి ఒక్కరూ కలిసిపోయేవారు. ఇంటిల్లిపాదీ భోజనంచేసేవారు. ప్రతి మనిషి తంతులో పాల్గొనాల్సిందే. పాటలతో లంబాడీలు తరతరాలుగా ఏడుగురు దేవతలను కొలుస్తారు. వారు మేరమ్మ, త్వళ్జ, సీత్ల, మంత్రల్, హింగ్ల, ధ్వాళ్ ఆంగళ్, కంకాళీ.

ఇతర ఊర్లలో ఉండే రోగాలు, కష్టాలు, జబ్బులు, గత్తెరలాంటివి తండాల పొలిమేర వరకు రాకూడదని శుభ్రం చేసుకుంటూ మంత్రల్ దేవతను పూజిస్తారు.

మేరమ్మ, తీజ్, మంత్రల్, సీత్ల అనేవి బంజారాలకు ప్రధానమైన పండుగలు. మేరమ్మ దేవత తండాను రక్షిస్తే, తీజ్ పంటలను కాపాడుతుంది. సీత్ల పశు సంపదను వృద్ధి చేస్తుంది. మంత్రల్ పిల్లలకు ఎటువంటి రోగాలు రాకుండా చేస్తుంది. ఈ దేవతలు నిర్వర్తించే పాత్రలు బంజారా దేవతలు తండాను రక్షించడంలో ముఖ్యమైన పాత్రను పోషిస్తున్నవి. 

## మూలాలు

వర్గం:లంబాడీల దేవతలు
హింగ్ల

**హింగ్ళా** లంబాడీ గిరిజన ప్రజల దేవత. లంబాడీలు తరతరాలుగా ఏడుగురు దేవతలను పూజిస్తారు. వారిలో త్వళ్జ ఒకరు.

## లంబాడీ సంస్కృతిలో హింగ్ళా దేవత

తండాలో ఏ కార్యం జరిగినా పెళ్ళి, పుట్టుకలు, చావులు, పండుగలు అయినా సామూహికంగా తండా పెద్దలే జరిపించేవారు. పెళ్ళి అయితే ఆ తండాలో ఉన్న ప్రతి ఒక్కరూ కలిసిపోయేవారు. ఇంటిల్లిపాదీ భోజనంచేసేవారు. ప్రతి మనిషి తంతులో పాల్గొనాల్సిందే. పాటలతో లంబాడీలు తరతరాలుగా ఏడుగురు దేవతలను కొలుస్తారు. వారు మేరమ్మ, త్వళ్జ, సీత్ల, మంత్రల్, హింగ్ళా, ధ్వాళ్ ఆంగళ్, కంకాళీ.
పుట్టే ప్రతి పిల్లతో పాటు తల్లి తాండా ఆరోగ్యంగా ఉండాలని పుట్టిన ప్రతి వారు అన్ని విధాల దృఢంగా ఉండాలని తిండి, అలవాట్లు మెరుగుపర్చుకొని బిడ్డను కాపాడాలని హింగ్ళా దేవతను మొక్కుకుంటారు.

## మూలాలు

వర్గం:లంబాడీల దేవతలు
కంకాళీ

**కంకాళీ** లంబాడీ గిరిజన ప్రజల దేవత. లంబాడీలు తరతరాలుగా ఏడుగురు దేవతలను పూజిస్తారు. వారిలో త్వళ్జ ఒకరు.

## లంబాడీ సంస్కృతిలో మేరమ్మ
తండాలో ఏ కార్యం జరిగినా పెళ్ళి, పుట్టుకలు, చావులు, పండుగలు అయినా సామూహికంగా తండా పెద్దలే జరిపించేవారు. పెళ్ళి అయితే ఆ తండాలో ఉన్న ప్రతి ఒక్కరూ కలిసిపోయేవారు. ఇంటిల్లిపాదీ భోజనంచేసేవారు. ప్రతి మనిషి తంతులో పాల్గొనాల్సిందే. పాటలతో లంబాడీలు తరతరాలుగా ఏడుగురు దేవతలను కొలుస్తారు. వారు మేరమ్మ, త్వళ్జ, సీత్ల, మంత్రల్, హింగ్ల, ధ్వాళ్ ఆంగళ్, కంకాళీ.

మానవునిపై ధాన్యాలపై పశు సంపదలపై ఎటువంటి శత్రువుల దాడి కుట్రలు జరగకుండా దరిచేరకుండా ఉండేందుకు బాధ్యతగా చూసుకోవాలని కంకాళీ అమ్మను మొక్కుకుంటారు లంబాడీలు. పెళ్ళి అయిన అమ్మాయిలకు ఒక తులం బంగారం ఒక కిలో వెండి 12 రూపాయి నాణేలతో దండ, కొంకుణాలు, చేతివేళ్ళకు మేరికలు, రైకలు, లంగాల నిండా అద్దాలు, గవ్వలు, తెల్లటి గాజులు చేతినిండా ఉండేవి. పెళ్ళి అయిన అమ్మాయి ఇంట్లోకి వస్తే లక్ష్మి వచ్చింది అనేది అనాడు లంబాడీల విశ్వాసం.

## మూలాలు

వర్గం:లంబాడీల దేవతలు
బాల్క సుమన్

**బాల్క సుమన్** తెలంగాణ రాష్ట్ర విద్యార్థి నాయకుడు, రాజకీయ నాయకుడు. 2014లో జరిగిన పార్లమెంట్ ఎన్నికలలో తెలంగాణ రాష్ట్ర సమితి పార్టీ తరపున పెద్దపల్లి లోక్‌సభ నియోజకవర్గం నుండి 16వ పార్లమెంటు సభ్యుడిగా పోటీచేసి గెలుపొందాడు. 2018లో జరిగిన తెలంగాణ ముందస్తు ఎన్నికలలో చెన్నూర్ శాసనసభ నియోజకవర్గం నుంచి శాసనసభ్యుడుగా గెలుపొందాడు. ఈ గెలుపు అనంతరం తన లోక్‌సభ సభ్యత్వానికి రాజీనామా చేశాడు.

## జననం
బాల్క సుమన్ 1983, అక్టోబరు 18న సురేష్ - ముత్తమ్మ దంపతులకు తెలంగాణ రాష్ట్రంలోని జగిత్యాల జిల్లా, మెట్‌పల్లి మండలంలోని రేగుంటలో జన్మించాడు. సుమన్ తండ్రి బాల్క సురేష్ మెట్‌పల్లి వ్యవసాయ మార్కెట్ కమిటీ ఛైర్మన్ గా పనిచేశాడు. తెలంగాణ రాష్ట్ర సమితి పార్టీ ప్రారంభమైన నాటినుండి కార్యకర్తగా చురుకైన పాత్ర పోషించాడు. సుమన్ కు ఒక తమ్ముడు, ఒక సోదరి ఉన్నారు.

## విద్యాభ్యాసం
సుమన్ ప్రాథమిక విద్యను 1 నుండి 4 వ తరగతి వరకు మెట్‌పల్లిలో పూర్తి చేశాడు. తరువాత కరీంనగర్ జిల్లా రుక్మాపూర్లోని సాంఘిక సంక్షేమ గురుకుల పాఠశాలలో ఉన్నత విద్యను, జూనియర్ కళాశాలలో మాధ్యమిక విద్యను చదివాడు. కోరుట్లలో తన గ్రాడ్యుయేషన్ (బిఏ) పూర్తిచేసి, 2003లో హైదరాబాదులోని ఉస్మానియా విశ్వవిద్యాలయంలో చేరాడు. 2008లో ఆంగ్ల సాహిత్యంలో పిహెచ్.డి.లో చేరాడు.

## వివాహం - పిల్లలు
సుమన్ కి టీవీ జర్నలిస్ట్‌ రాణి అలేఖ్యతో 2013లో వివాహం జరిగింది. వీరికి ఇద్దరు పిల్లలు (సుహాన్, సుషన్)

## రాజకీయ జీవితం
ఉస్మానియా విశ్వవిద్యాలయంలోని విద్యార్థి రాజకీయాల్లో కీలక పాత్ర పోషించిన సుమన్, 2001లో తెలంగాణ రాష్ట్ర సమితిలో చేరడం ద్వారా తన రాజకీయ జీవితాన్ని ప్రారంభించాడు. తెలంగాణ రాష్ట్ర సమితి విభాగమైన ఉస్మానియా విశ్వవిద్యాలయ విద్యార్థి విభాగం (టి.ఆర్.ఎస్.వి)కు 2007లో అధ్యక్షులుగా పనిచేశాడు. టిఆర్ఎస్ పార్టీ విద్యార్థి విభాగం (టి.ఆర్.ఎస్.వి)కు 2010లో రాష్ట్రాధ్యక్షుడిగా పనిచేశాడు. 2009, 2014 మధ్యకాలంలో తెలంగాణ ఉద్యమంలో ముఖ్యమైన పాత్ర పోషించాడు.

2014లో జరిగిన పార్లమెంట్ ఎన్నికలలో తెలంగాణ రాష్ట్ర సమితి తరపున పెద్దపల్లి లోక్‌సభ నియోజకవర్గం నుండి పోటిచేసి కాంగ్రెస్ పార్టీ అభ్యర్థి జి. వివేకానంద్ పై 2,91,158 ఓట్ల ఓట్ల మెజారిటీతో 16వ పార్లమెంటు సభ్యుడిగా గెలుపొందాడు. 2018లో జరిగిన తెలంగాణ ముందస్తు ఎన్నికలలో టిఆర్ఎస్ పార్టీ తరపున చెన్నూర్ శాసనసభ నియోజకవర్గం నుంచి పోటిచేసి సమీప కాంగ్రెస్ పార్టీ అభ్యర్థి బోర్లకుంట వెంకటేష్ నేతపై 28,132 ఓట్ల మెజారిటీతో గెలుపొందాడు. బాల్క సుమన్ 2022 జనవరి 26న టిఆర్ఎస్ పార్టీ, మంచిర్యాల జిల్లా అధ్యక్షుడిగా నియమితుడయ్యాడు.

## మూలాలు

వర్గం:తెలంగాణ రాజకీయ నాయకులు
వర్గం:1983 జననాలు
వర్గం:జీవిస్తున్న ప్రజలు
వర్గం:పార్లమెంటు సభ్యులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ ఉద్యమకారులు
వర్గం:జగిత్యాల జిల్లా రాజకీయ నాయకులు
వర్గం:తెలంగాణ శాసన సభ్యులు (2018)
వర్గం:జగిత్యాల జిల్లా నుండి ఎన్నికైన శాసన సభ్యులు
వర్గం:జగిత్యాల జిల్లా వ్యక్తులు
వర్గం:16వ లోక్‌సభ సభ్యులు
కె.బి.కె.మోహన్ రాజు

**కె.బి.కె.మోహన్ రాజు** (మార్చి 23, 1934 - మార్చి 16, 2018) సినిమా నేపథ్యగాయకుడు, ఆకాశవాణి, దూరదర్శన్ కళాకారుడు. ఈయన పూర్తి పేరు కొండా బాబూ కృష్ణమోహన్ రాజు.

## జననం - విద్యాభ్యాసం
ఇతడు 1934, మార్చి 23న ఉషాకన్య, శేషయ్య దంపతులకు విజయవాడలో జన్మించాడు. ఇతని విద్యాభ్యాసం విజయవాడలో ఎస్.ఆర్.ఆర్.& సి.వి.ఆర్. ప్రభుత్వ కళాశాలలో జరిగింది.

## ఉద్యోగం - నివాసం
హైదరాబాదులో ఎలెక్ట్ర్తిసిటీ బోర్డులో ఉద్యోగంలో చేరి అసిస్టెంట్ సెక్రెటరీ హోదాలో పదవీవిరమణ చేశాడు. ప్రస్తుతం హైదరాబాదులో స్థిరనివాసం ఏర్పరచుకున్నాడు.

## సినిమా రంగం
ఇతడు 1960- 70 దశకాలలో అనేక చిత్రాలలో పాటలు పాడాడు. ఘంటసాల, ఎస్.పి.బాలసుబ్రహ్మణ్యం, పి.సుశీల, వి.రామకృష్ణ, ఎస్.జానకి వంటి గాయకులతో కలిసి మాస్టర్ వేణు, కె.వి.మహదేవన్, సాలూరు రాజేశ్వరరావు, చెళ్ళపిళ్ళ సత్యం, మహాభాష్యం చిత్తరంజన్ మొదలైన వారి సంగీత దర్శకత్వంలో పాటలు పాడాడు. ఒక విడుదల కాని చిత్రానికి సంగీత దర్శకత్వం నిర్వహించాడు.

ఇతడు పాడిన సినిమా పాటల పాక్షిక జాబితా:

## లలిత సంగీతం
ఇతడు ఆకాశవాణి, దూరదర్శన్‌లలో పాడిన కొన్ని పాటల వివరాలు:

## మరణం
ఈయన 2018, మార్చి 16న హైదరాబాదులో మరణించాడు.

## మూలాలు

## ఇతర లంకెలు
# కె.బి.కె.మోహన్ రాజు గారి ముఖపుస్తక ఖాత
# కె బి కే మోహన్ రాజు వెబ్సైట్

వర్గం:తెలుగు సినిమా సంగీత దర్శకులు
వర్గం:తెలుగు సినిమా నేపథ్యగాయకులు
వర్గం:కృష్ణా జిల్లా గాయకులు
వర్గం:ఆకాశవాణి కళాకారులు
వర్గం:1934 జననాలు
వర్గం:2018 మరణాలు
వర్గం:కృష్ణా జిల్లా సినిమా సంగీత దర్శకులు
వర్గం:కృష్ణా జిల్లా ఆకాశవాణి కళాకారులు
చింతకింది మల్లేశం

**చింతకింది మల్లేశం** చేనేత కార్మికుడు, పద్మశ్రీ అవార్డు గ్రహీత. ఈయన చేనేత కార్మికులకు శ్రమ తగ్గించేందుకు గాను ఆసు యంత్రాన్ని కనుక్కున్నాడు. 2019లో ఈయన జీవితం ఆధారంగా మల్లేశం అనే సినిమా వచ్చింది.

## జననం
తెలంగాణ రాష్ట్రం లోని యదాద్రి భువనగిరి జిల్లా ఆలేరు మండలం షారాజీపేటలో జన్మించారు.

## చదువు - వృత్తి
ఆర్థిక ఇబ్బందులతో స్కూల్ చదువు 6వ తరగతిలోనే ఆపేశాడు. చేనేత వృత్తిలో ఆధారపడిన తల్లి లక్ష్మీకి చేదోడు వాదోడుగా ఉండేవాడు. ప్రైవేటుగా 7వ తరగతి చదివి, 10వ తరగతి కూడా పాసయ్యాడు.

## గుర్తింపు
చేనేతకు సంబంధించిన ఆసు యంత్రాన్ని కనుగొన్నందుకు పద్మశ్రీ ఈయన ఈ అవార్డును అందుకున్నారు.

## ఆసు యంత్రం తయారి

చింతకింది మల్లేశంది నిరుపేద చేనేత కుటుంబం. అమ్మచీరలు నేస్తుంది. ఒక చీరకు ఆసు పోయడానికి దారాన్ని పిన్నుల చుట్టు 9వేల సార్లు అటూ ఇటూ తిప్పాలి. ఇలా రోజుకి 18వేల సార్లు దారాన్ని కండెల చుట్టూ తిప్పితే గాని (25 కి.మీ) రెండు చీరలు తయారుకావు. దారాన్ని కండెల చుట్టూ తిప్పుతుంటే మల్లేషం తల్లి చేతులు లాగుతూ ఉండేవి. అమ్మ భుజం నొప్పితో రోజంతా బాధపడుతుంటే అమ్మ కష్టం గట్టేక్కేదెలా ఏదో ఒకటిచేయాలనుకున్నాడు. తనకొచ్చిన ఆలోచనను ఇరుగుపొరుగుతో పంచుకున్నాడు. వాళ్లు నిరుత్సాహపరచినా తన ఆశయం నెరవేర్చకోవడంకోసం హైదరాబాద్ వచ్చాడు. పార్ట్‌ టైమ్ జాబ్ చేస్తూ ఆసు యంత్రాన్ని పార్టులు పార్టులుగా తయారుచేశాడు. మొత్తం యంత్రం తయారుచేయడానికి ఏడేళ్లు పట్టింది.

## ఆసియాలో గొప్ప యంత్రంగా ప్రశంస
అమ్మ పేరుమీదనే 2000ల సంవత్సరంలో లక్ష్మీ ఆసు యత్రం కనిపెట్టాడు. 2011 సంవత్సరంలో ఈ యంత్రానికి పేటెంట్ హక్కులు వచ్చాయి. అదే సంవత్సరం చివరలో ఫోర్బ్స్ జాబితాలో మల్లేశం పేరు చోటు చేసుకుంది. 2011లో ఆసు యంత్రానికి సాఫ్ట్ వేర్ జత చేస్తామని అమెరికా ముందుకు వచ్చింది. ఆసు యంత్రం ఆసియాలో ది బెస్ట్ అని అమెరికాకు చెందిన పాట్ లాబ్స్ ప్రశంసించింది. అదే ఏడాది ఉత్తమ గ్రామీణ ఆవిష్కర్తగా రాష్టప్రతి చేతుల మీదుగా అవార్డు తీసుకున్నాడు.

## మూలాలు

వర్గం:పద్మశ్రీ పురస్కారం పొందిన తెలంగాణ వ్యక్తులు
వర్గం:యాదాద్రి భువనగిరి జిల్లా శాస్త్రవేత్తలు
పెళ్ళి కాని పెళ్ళి

**పెళ్ళి కాని పెళ్ళి** 1977 అక్టోబర్ 7న ఆదిరాజా ప్రొడక్షన్స్ పతాకంపై విడుదలైన తెలుగు సినిమా. 
## సాంకేతికవర్గం
* దర్శకత్వం: ఎ. ఆనంద్ మోహన్
* సంగీతం: సత్యం
* కథ: వాస్తుశిల్పి బి.ఎన్.రెడ్డి, ఎ.రాజరాజేశ్వరి
* సంభాషణలు: జంధ్యాల
* ఛాయాగ్రహణం: మోహనకృష్ణ
* కూర్పు: బాబు
* నిర్మాత: వాస్తుశిల్పి బి.ఎన్.రెడ్డి

## పాటలు
ఈ సినిమాలోని పాటలకు దాశరథి సాహిత్యం, సత్యం సంగీతం అందించగా బాలసుబ్రహ్మణ్యం, జానకి, సుశీల, కె.బి.కె.మోహన్‌రాజు పాడారు.  
# అమ్మా కరుణచూపే కనకదుర్గమ్మ అమ్మా నాన్నా అన్నీ నీవే - ఎస్.జానకి - రచన: దాశరథి
# ఎంత మంచిరోజు ఈనాడు నాకెంతో మోజు అబలంటే - పి.సుశీల బృందం - రచన: దాశరథి
# మరుమల్లెలు ఘుమ ఘుమలాడే - కె.బి.కె.మోహన్ రాజు, పి.సుశీల - రచన: దాశరథి
# సోడా తాగు అరె సోడా తాగు చోద్యం చూడు సైరా - ఎస్.జానకి, ఎస్.పి.బాలసుబ్రహ్మణ్యం - రచన: దాశరథి

## వనరులు

## మూలాలు
గోరుకంటి రవీందర్ రావు

**గోరుకంటి రవీందర్ రావు** దక్షిణ భారతదేశంలో ప్రముఖ ఆసుపత్రి యైన యశోదా హాస్పిటల్స్ అధినేత.

## వ్యక్తిగత జీవితం
ఆయన తెలంగాణా రాష్ట్రంలోని వరంగల్ జిల్లా, మేడిపల్లి గ్రామంలో జన్మించాడు. తండ్రి ఒక రెవెన్యూ గుమాస్తా. వీరు నలుగురు పిల్లలు. ఇందులో రవీందర్ రావు ఇంజనీరింగ్ చదవగా మరో ఇద్దరు వైద్యులు, ఒకరు సి.ఏ చదివారు. తల్లి యశోదా దేవి గృహిణి. ఆమె పొద్దున, సాయంత్రం పిల్లలను దగ్గర కూర్చోబెట్టుకుని శ్రద్ధగా చదివిస్తూ ఉండేది. రవీందర్ ఐదో తరగతిలో ఉండగా తండ్రికి వరంగల్కు బదిలీ కావడంతో కుటుంబం అక్కడికి మారింది. ఆయనకు తర్వాత వేరే చోటకు బదిలీ అయినా పిల్లల చదువులకు ఇబ్బంది కలగకూడదని తల్లి కాజీపేటలో కాపురం ఉంటూ పిల్లలను చదివించింది.

ఇంటర్మీడియట్ పూర్తయిన తర్వాత ఆర్. ఇ. సి వరంగల్ (ప్రస్తుతం ఎన్. ఐ. టి వరంగల్) లో సీటొచ్చింది. ఇంజనీరింగ్ పూర్తయిన తర్వాత రిగ్స్ అనే ప్రభుత్వ విభాగంలో ఉద్యోగం వచ్చింది. అదే సమయంలో తమ్ముడు సురేందర్ రావు వైద్య విద్య పూర్తి చేసుకుని ఇరాన్ వెళ్ళాడు. తమ్ముడు మంచి అవకాశం కోసం ఇరాన్ కు ఆహ్వానించడంతో ఆయన ధ్రువపత్రాల జిరాక్సు కోసం ఇబ్బందులు పడాల్సి వచ్చింది. ఆ అవకాశం తప్పిపోయినా జిరాక్స్ వ్యాపారానికి డిమాండు ఉంటుందని తన దగ్గరున్న సొమ్మునంతా సమకూర్చుకుని కోఠిలో ఒక చిన్న దుకాణం ప్రారంభించాడు. మొదట్లో పెద్దగా పనిలేకపోవడంతో ఒక మునిసిపల్ ఉద్యోగంలో చేరాడు. అక్కడి నుంచి మళ్ళీ సర్వే విభాగానికి పంపించారు. ఓ కాంట్రాక్టుకు సంబంధించిన పత్రాలు జిరాక్సు తీస్తుండగా ఒక సర్వే కాంట్రాక్టు భాగస్వామిగా చేరి మంచి లాభం సంపాదించాడు.

## మూలాలు

వర్గం:జన్మస్థలం తెలియని వ్యక్తులు
పద్మ పురస్కార గ్రహీతల జాబితా - 2017

2017 సంవత్సరంలో భారత ప్రభుత్వం పద్మశ్రీ, పద్మభూషణ్, పద్మవిభూషణ్ పురస్కారాలను ప్రకటించిన వారి జాబితా ఇది
## పద్మవిభూషణ్ పురస్కారం

## పద్మభూషణ్ పురస్కారం

## పద్మశ్రీ పురస్కారం

## ఇవికూడా చూడండి
* పద్మ పురస్కార గ్రహీతల జాబితా - 2020

వర్గం:భారత జాతీయ పురస్కారాలు
వర్గం:పద్మ పురస్కారాలు
వర్గం:జాబితాలు
వర్గం:2017
ఓలేటి శశాంక

**ఓలేటి శశాంక** ప్రముఖ రచయిత. జంటకవులు వేంకట పార్వతీశ కవులలో ఒకరైన ఓలేటి పార్వతీశం ఇతని తండ్రి.  ఇతని అసలు పేరు *ఓలేటి సుబ్బారావు.* ఇతడు గేయకవిగా, భావకవిగా ప్రసిద్ధి చెందాడు. ఉస్మానియా విశ్వవిద్యాలయం విద్యార్థి రచయితల సంఘానికి స్థాపక అధ్యక్షుడిగా ఉన్నాడు. ఇతడు ప్రముఖ కవి కందుకూరి రామభద్రరావు కుమార్తె హైమవతిని 1954లో వివాహం చేసుకున్నాడు. వీరి వివాహం జరిగిన రోజు  ఇతని ఖండకావ్య సంపుటి "నయాజమానా" ఆవిష్కరణ జరిగింది.  
## లలిత గీతాలు
ఇతని కలం నుండి వెలువడిన లలిత గీతాలు ఆకాశవాణిలో ప్రసారమయ్యాయి. వాటిలో కొన్ని వివరాలు:

## రచనల నుండి ఉదాహరణ
ఇతని రచనలలోని సత్తాను తెలుసుకోవడానికి మచ్చుకు ఒక గేయంలో కొంత భాగం. ఇది ఉదయ ఘంటలు అనే కవితా సంకలనం నుండి గ్రహించబడినది.
 
;నయా జమానా : 
శ్రీకారం నిర్మించిన సాలిగూళ్ళలో దాగిన
గరళమ్మీ ప్రపంచమై...
దౌత హిమాచలోచ్చలిత జలదాలే
జీవిత ఋతుపవానాలై...
పర్జన్యపు గర్జనలే
జగజ్జనుల నినదాలై...
భూవలయిత బాధార్ణవ
తరంగాల ఆర్తరుతులు
ఆకాశపుటవధులలో
ప్రతిధ్వనిత గాత్రాలై...
ఆకాశపు మహాదర్శదర్శనలో
రక్తాక్షత జగద్దేహ
చలనం ప్రతిబింబితమై...
శ్రమాఖిన్న విశ్వషాల
స్నపిత శ్వేదఝరీవారి
వియత్తల సువిశాలాక్షి
ఆర్ద్ర హృదయ వీక్షణలై...
:::గంగా, యమునా, గౌతమి,
:::వాల్గా, డాన్యూబు, థేమ్సు,
:::ఒరెనాకో, నైలు, రైను,
:::నయాగార, జరామాలు,
:::హోయాంగ్ హో, స్వర్ణముఖీ,
:::యాంగ్-సీ-ఐరావతీ 
:::మహానదుల ప్రవాహాలు
:::విప్లవ జనసమూహమై...
ప్రాచ్యప్రతీచీ మహోదధీ
హృదయాంతర జ్వలిత
అరుణోదయ రాగసంధ్య
భూగోళాందోళనలో
ఆరోహిత కేతకమై
పురోగామి దీపకమై...
:::విశ్వశ్రామిక హృదయం 
:::విలపించే సముద్రమై
:::త్రికాలాల ప్రభవించే
:::ప్రకృతిలీల విచిత్రమై
...............
...............
...............
...............
నవగానా లాలపించి మ్రోగుతోంది శరీరం...
నవరాగము మేళవించి తిరుగుతోంది భూగోళం...
నవజీవము మేలుకొలిపి ప్రసరించెను సమీరం...
నవకాంతుల రంగరించి రగులుతోంది ఖగోళం!


## మూలాలు

వర్గం:తెలుగు కవులు
సంగనభట్ల నర్సయ్య

**సంగనభట్ల నర్సయ్య** తెలంగాణ రాష్ట్రానికి చెందిన రంగస్థల నటుడు, దర్శకుడు, రంగస్థల అధ్యాపకుడు. ఆధ్యాత్మిక ప్రవచనకర్త కూడా.

## జీవిత విశేషాలు
సంగనభట్ల నర్సయ్య 1954, జూలై 23న కరీంనగర్ జిల్లా, ధర్మపురి లో జన్మించాడు. తెలుగు, సంస్కృతంలో ఎం.ఏ., ఎం.ఓ.ఎల్., లింగ్విస్టిక్స్ డిప్లోమా, పిహెచ్.డి. చేశాడు. 37 సంవత్సరాల ఉద్యోగ జీవితంలో ధర్మపురిలోని శ్రీ లక్ష్మీనరసింహ సంస్కృతాంధ్ర కళాశాలో ప్రిన్సిపాల్ గా 28 సంవత్సరాలు పనిచేసి, 2010, డిసెంబరు 31న పదవీ విరమణ పొందాడు.

## రచనలు
# తెలుగులో దేశిచ్ఛందస్సు (ఉస్మానియా విశ్వవిద్యాలయం నుండి డాక్టరేట్ పట్టా కొరకు సమర్పించబడింది)
# ధర్మపురి క్షేత్ర చరిత్ర
# చాటు కవిత్వం
# తెలివాహ గోదావరి
వంటి 14 గ్రంథాలు

## రంగస్థల ప్రస్థానం
12 ఏళ్ల వయసులో 1966 డిసెంబరులో *సోనేకీ వర్షా* అనే హిందీ నాటకంలోని అజుని పాత్ర ద్వారా రంగస్ధలంపై అడుగుపెట్టాడు. 14 ఏళ్ల వయసులో 1968 ఆగస్టు 15న కన్యాశుల్కం నాటకంలోని గిరీశం ఏకాపాత్రాభినయం పాత్ర ద్వారా తెలుగు రంగస్ధలంపై అడుగుపెట్టాడు.

### నటించిన నాటకాలు
గయోపాఖ్యానం, పాండవోద్యోగం, సోనేకి వర్ష్, భువన విజయం, వీరపాండ్య కట్టబ్రాహ్మణ, నాగమనాయుడు, వీరకాపయ, వేములవాడ మహత్యం, మనిషి మనసు, ఎడ్రస్ లేని మనుషులు, కన్యాశుల్కం, సుందరకాండ, కొత్తచిగురు, రేపేంది ?, వందనోటు, నరకంలో లంచం, అంతర్వాణి, నీతులు గోతులు, మిస్టర్ వైజాగ్, ఇచ్చట సన్మానములు చేయబడును మొదలైన నాటకాలలో నటించాడు.

### దర్శకత్వం వహించిన నాటకాలు
వీరపాండ్య కట్టబ్రాహ్మణ, గయోపాఖ్యానం, రేపేంది ? మొదలైనవి.

### బహుమతులు
గయోపాఖ్యానం, వీరపాండ్య కట్టబ్రాహ్మణ నాటకాలకు వివిధ సందర్భాల్లో బహుమతులు అందుకున్నాడు.

### పురస్కారాలు
# బి.ఎన్. శాస్త్రి స్మారక చరిత్రక పరిశోధన పురస్కారం
# గ్రామీణ కళాజ్యోతి అవార్డు (నాటకరంగ సేవకు)
# సరస పద్య గాయక అవార్డు (వరంగల్)
# అబ్బూరి స్మారక అవార్డు (తెలుగు విశ్వవిద్యాలయం)
# పర్యావర ప్రదూషణ సంరక్షణ పురస్కారం (గోదావరిఖని)
# తెలుగు విశ్వవిద్యాలయం సాహితీ పురస్కారం 2013, 13 జూలై 2016 (తెలివాహ గోదావరి పుస్తకానికి)
# శ్రీ కృష్ణదేవరాయ తెలుగు భాషా నిలయం నుండి రావిచెట్టు రంగారావు తెలుగు భాషా వికాస పురస్కారం- 2022 (2022 డిసెంబరు 10)
# 'కోటిలింగాల-తెలంగాణ ప్రాచీన చారిత్రక వ్యాసాలు' గ్రంథానికి ఇతర ప్రక్రియల విభాగంలో తెలంగాణ సారస్వత పరిషత్తు పురస్కారం (2025)

## మూలాలు

వర్గం:తెలుగు రంగస్థల దర్శకులు
వర్గం:తెలుగు రంగస్థల నటులు
వర్గం:జీవిస్తున్న ప్రజలు
వర్గం:జగిత్యాల జిల్లా రంగస్థల నటులు
వర్గం:కన్యాశుల్కం నాటకం ప్రదర్శించిన తెలంగాణ వ్యక్తులు
వర్గం:జగిత్యాల జిల్లా ఉపాధ్యాయులు
వెంటాడి చేసే దాడి

**వెంటాడి చేసే దాడి** అంటే యుద్ధ విమానం గానీ, క్షిపణి గానీ మరో విమానంపై వెనకనుండి దాడి చేయడాన్ని **వెంటాడి చేసే దాడి** అంటారు. ఇంగ్లీషులో దీన్ని "టెయిల్-చేస్ ఎంగేజ్‌మెంట్" అంటారు. దాడి చేసేదానికి, లక్ష్యానికీ మధ్య సాపేక్ష వేగం తక్కువగా ఉండడం వలనా, అలాగే లక్ష్య విమానపు ఇంజను నుండి వెలువడే వేడి వాయువుల కారణంగానూ హోమింగ్ క్షిపణులకు, క్యానన్లకూ దాడి చెయ్యడం తేలిగ్గా ఉంటుంది. 

వెంటాడి చేసే దాడిలో క్షిపణులు తమ లక్ష్యాన్ని ఛేదించడానికి చాలా అవకాశం ఉంది. మ్యాక్ 1 వేగంతో పోతున్న విమానాన్ని వెంటాడుతున్న క్షిపణి మ్యాక్ 2.5 వేగంతో పోతూంటే ఆ రెండింటి సాపేక్ష వేగం మ్యాక్ 1.5. తక్కువ సాపేక్ష వేగం కారణంగా, దాడి చేసే క్షిపణి నుండి తప్పించుకునేందుకు లక్ష్యం చేసే విన్యాసాలకు క్షిపణి సమర్ధంగా స్పందించగలదు. పైగా ఈ విన్యాసాలను చెయ్యడంలో క్షిపణులు విమానాల కంటే చురుగ్గా ఉంటాయి. లక్ష్యానికి తప్పించుకునే అవకాశం చాలా తక్కువ. దాడికి గురైన విమానానికి కాపాడుకునే మార్గం ఒకటే - వీలైనంత వేగంగా పోతూ సాపేక్ష వేగాన్ని తగ్గించడం, వీలైతే దాన్ని సున్నా చెయ్యడం. ఈ రకంగా క్షిపణిలోని ఇంధనం అయిపోయి, అది నేలపై పడిపోయే దాకా అలా ప్రయాణిస్తూ ఉండడం.

తక్కువ సాపేక్ష వేగం కారణంగా, వెంటాడి చేసే దాడిలో క్షిపణి పరిధి బాగా తక్కువగా ఉంటుంది. సాధారణంగా ఇది ముఖాముఖి దాడి పరిధిలో మూడు నుండి నాలుగో వంతు వరకూ ఉంటుంది. ఉదాహరణకు, భారత్ అభివృద్ధి చేసిన అస్త్ర క్షిపణి పరిధి వెంటాడి చేసే దాడిలో 20 కి.మీ. ఉండగా, ముఖాముఖి దాడిలో అది 110 కి.మీ. ఉంటుంది. దాడికి లక్ష్యం విమానమైతే, లక్ష్యం కంటే వేగంగా పోయేందుకు గాను, అది ఆఫ్టర్‌బర్నరును వాడి వెంటాడాల్సి ఉంటుంది. ఈ పద్ధతిలో ఇంధనం బాగా ఖర్చై, ఇంధన నిల్వ వేగంగా తగ్గిపోతుంది. 

## ఇవి కూడా చూడండి
* అస్త్ర క్షిపణి
* **[[ముఖాముఖి దాడి]]**

## మూలాలు

వర్గం:రక్షణ వ్యవస్థ
వర్గం:క్షిపణులు
మలేషియా తెలుగువారు

మలేసియాలో ప్రస్తుతం ఉన్న తెలుగు వారు నాలుగవ లేక ఐదవ తరం వారు. వీరి పూర్వికులంతా ఎక్కువ శాతం ఆంధ్రప్రదేశ్ లోని విశాఖపట్నం ప్రాంతం నుండి బ్రిటిష్ వారి కాలనీలు ఏర్పాటు చేసే క్రమంలో మలేషియాకి వలస వచ్చి స్థిరపడినవారు.వీరిలో చాలామంది వలస కూలీలుగా, వ్యాపారులుగా మలేషియాకి శరణార్థులుగా వచ్చి స్థిరపడ్డారు, ఆవిదంగానే ఇంకొక సమూహం రెండవ ప్రపంచ యుద్ధ సమయంలో బర్మాని జపాన్ర్ ముట్టడించినప్పుడు బర్మా నుండి శరణార్థులుగా వచ్చారు.

తరువాతి కాలంలో భారతదేశం నుండి మలేషియాలో ఉద్యోగరీత్యా వస్తున్న తెలుగువారి వలన, మలేషియా తెలుగు వారిలో తెలుగు భాషఫై ఒక కొత్త ఒరవడిని, ఆసక్తిని తీసుకు వచ్చి ఇక్కడి తెలుగు భాషను పునర్వ్యవస్తీకరించాలని నిశ్చయించుకున్నారు. మలేషియాలోని తెలుగువారి వాణిని, అభిప్రాయాలని తెలియచేయడానికి లాభాపేక్షలేని ప్రభుత్వేతర సంస్థగా "మలేషియా తెలుగు సంఘము" ఏర్పాటు చేయడం జరిగింది. 17 జూలైలో 1955 మొదటిసారి పెరాక్ జిల్లాలో ఒక తెలుగు సంస్థగా స్థాపించబడినది, తరువాత 1956 ఫిబ్రవరి 17 లో అధికారికంగా "మలయ ఆంధ్ర సంఘము" అన్న పేరుతో నమోదు చేయబడింది. ఆ తరువాతి కాలంలో డిసెంబరులో మలేషియా ఆంధ్ర సంఘముగా పేరు మార్చడం జరిగింది. ఆ క్రమంలోనే "తెలుగు అసోసియేషన్  అఫ్ మలేషియా"గా పేరు మార్చడం జరిగింది. దీనినే "మలేషియా తెలుగు సంఘము" అని కూడా పిలుస్తారు, అలాగే భాషా మలేషియాలో పెర్సాత్వాన్ తెలుగు మలేషియాగా అధికారికంగా వ్యవహరిస్తారు.

## రెండవ ప్రపంచ తెలుగు మహాసభలు
మొదటి ప్రపంచ తెలుగు మహాసభలో తీర్మానం మేరకు ఆంధ్రప్రదేశ్ ప్రభుత్వం రెండవ ప్రపంచ తెలుగు మహాసభలను మలేషియా దేశంలో నిర్వహించింది. ఇవి 1981 ఏప్రిల్ 14వ నుంచి 18 వ తేదీ వరకు మలేషియా దేశ రాజధాని అయిన కౌలాలంపూర్‌లో జరిగాయి . ఈ సభలు, ఇక్కడ ఆంధ్రప్రదేశ్ ప్రభుత్వం అంతర్జాతీయ తెలుగు సంస్థ ద్వారా అక్కడ మలేషియా ఆంధ్ర సంఘం సంయుక్త నిర్వహింపబడినవి.ఈ సభలకు అప్పటి ఆంధ్రప్రదేశ్ ముఖ్యమంత్రి టంగుటూరి అంజయ్య, ఇతర మంత్రులు, అధికారులు, అనధికారులు పాల్గొన్నారు. మొదటిరోజు ప్రాంభోత్సవ సభకు ఆంధ్రప్రదేశ్ ముఖ్యమంత్రి అధ్యక్షత వహించగా, మలేషియా ప్రధాని డా|| మహాతిర్ బినా మహమ్మద్ ముఖ్యఅతిధిగా విచ్చేసారు.ఐదు రోజులు జరిగిన ఈ సభలలో ఆంధ్రప్రదేశ్ రాష్ట్రం నుంచే గాక దేశంలోని ఇతర రాష్ట్రాలలో, విదేశాలలో ఉన్న అగ్రశ్రేణి కళాకారులు, భాషా పండితులు, పరిశోధక విమర్శకులు, కవులు, కళాకారులు ఎందరో పాల్గొని వీటి విజయానికి తోడ్పడ్డారు. వీరితోపాటు మలేషియాలోని ఉన్న తెలుగు ప్రముఖులు కూడా తమ వంతు పాత్రను నిర్వహించారు.

## జనాభా
మలేషియా తెలుగు జనాభా అంత కచ్చితంగా చెప్పడానికి కుదరలేకుండా ఉంది, ఎందుకంటే జనాభా గణన (census) సమయంలో చాలా మంది తమను ఇండియన్లుగా నమోదు చేయడం వలన సెన్సస్ వారు తమిళులుగా లెక్కించడం జరిగింది. ఈ చర్య తెలుగు జనాభాను చాలా తక్కువగా చేసి చూపుతుంది.

## భాష
మలేషియాలోని స్థానిక తెలుగువారు తెలుగు భాషనే ఎక్కువగా మాట్లాడుతారు. 1980 వరకు ప్రాథమిక తెలుగు మాధ్యమిక పాఠశాలలు ఉండేవి. చివరిగా 1990 లో ఈ పాఠశాలలు అన్ని ఆదరణ సరిగ్గా లేనందున మూతబడ్డాయి.

## మూలాలు, వనరులు
* 
* 
* 
* 
* 

## బయటి లింకులు
* Telugu Association of Malaysia website
* Telugu in Malaysia: Joshua Project
ముఖాముఖి దాడి

**ముఖాముఖి దాడి** (ఆంగ్లం: Head-on engagement) అంటే క్షిపణి గానీ, యుద్ధ విమానం గానీ శత్రు విమానానికి ఎదురుగా వెళ్తూ దాడి చెయ్యడం. ఇంగ్లీషులో దీన్ని "హెడ్-ఆన్ ఎంగేజ్‌మెంట్" అంటారు. ఈ పద్ధతిలో లక్ష్యిత విమానపు ఇంజన్ల పొగ వేడి తాకదు కాబట్టి, ఇన్‌ఫ్రారెడ్ హోమింగ్ క్షిపణులకు ముఖాముఖి దాడి చెయ్యడం కష్టం. సాధారణంగా అన్ని దిశల నుండి దాడి చేసే సామర్థ్యం ఉన్న క్షిపణులు మాత్రమే ముఖాముఖి దాడి చెయ్యగలవు. రాడార్ నిర్దేశిత క్షిపణులకు ఈ సామర్థ్యం ఉంది. అయితే, చాలా విమానాలను, ముందు భాగంలో రాడార్ క్రాస్‌సెక్షను చాలా తక్కువ ఉండేలా డిజైను చేస్తారు. ఈ కారణంగా క్షిపణి యొక్క గరిష్ఠ పరిధి నుండి రాడారు, లక్ష్యాన్ని గురి చూడలేదు.

లక్ష్యమూ, దాడి చేసే క్షిపణీ ఒకదానికొకటి ఎదురెదురుగా వస్తూంటాయి కాబటి వీటి సాపేక్ష వేగం ఎక్కువగా ఉంటుంది, అవి చాలా వేగంగా చేరువౌతూంటాయి. శత్రు విమానం మ్యాక్ 1 వేగంతోను, క్షిపణి మ్యాక్ 2.5 వేగంతోనూ ప్రయాణిస్తూంటే వాటి సాపేక్ష వేగం మ్యాక్ 3.5 ఉంటుంది. శత్రు విమానం చేసే విన్యాసాలకు, ఎత్తుగడలకూ స్పందించేందుకు క్షిపణికి తగినంత సమయం ఉండకపోవచ్చు. కాబట్టి ఈ తరహా దాడిలో క్షిపణి, తన లక్ష్యాన్ని ఛేదించే అవకాశాలు తక్కువగా ఉంటాయి.

అయితే, ముఖాముఖి దాడిలో ఒక లాభం ఉంది. క్షిపణి పరిధి బాగా ఎక్కువగా ఉంటుంది. వెంటాడి చేసే దాడితో పోలిస్తే ఇందులో క్షిపణి పరిధి మూడు నాలుగు రెట్లు ఉంటుంది.  ఉదాహరణకు భారత్ తయారు చేసిన అస్త్ర క్షిపణి ముఖాముఖి దాడి పరిధి 110 కి.మీ. ఉండగా, వెంటాడి చేసే దాడి పరిధి 20 కి.మీ. మాత్రమే ఉంది. లక్ష్యిత విమానం దానిపై దాడి చేస్తూన్న క్షిపణి మీదకు నేరుగా దూసుకు వస్తుంది. 

## ఇవి కూడా చూడండి
* అస్త్ర క్షిపణి
* **[[వెంటాడి చేసే దాడి]]**

## మూలాలు

వర్గం:రక్షణ వ్యవస్థ
వేముల వీరేశం

**వేముల వీరేశం** తెలంగాణ రాష్ట్ర రాజకీయ నాయకులు. నకిరేకల్ శాసనసభ నియోజకవర్గం ఎమ్మెల్యేగా (2014-2018) తెలంగాణ రాష్ట్ర సమితి నుండి ప్రాతినిధ్యం వహించారు

## జననం
తెలంగాణ రాష్ట్రంలోని నల్లగొండ జిల్లా, శాలిగౌరారం మండలం ఉట్కూర్ గ్రామంలో వేముల కొండయ్య, మల్లమ్మ దంపతులకు జన్మించారు.

## విద్యాభ్యాసం
పాఠశాల విద్యను మాధవరం కలాన్ పూర్తిచేసిన వీరేశం, నకరేకల్ ఇంటర్మీడియట్, డిగ్రీ చదివారు. పాఠశాల స్థాయినుండే విద్యార్థి సంస్థైన పి.డి.ఎస్.యు. కార్యకలాపాల్లో చురుకుగా పాల్గొన్నారు.

## రాజకీయ జీవితం
2014లో జరిగిన తెలంగాణ అసెంబ్లీ ఎన్నికల్లో నకిరేకల్ శాసనసభ నియోజకవర్గం నుండి పోటీచేసి, అక్కడి సిట్టింగ్ ఎమ్మెల్యే చిరుమర్తి లింగయ్యపై గెలుపొందారు. వెనుకబడిన కుటుంబం నుండి వచ్చిన వీరేశం తన నియోజకవర్గంలోనే ఉంటూ పేదల సమస్యలు తెలుసుకొని వాటిని తీరుస్తున్నారు. మంత్రి గుంటకండ్ల జగదీష్‌రెడ్డి సహాయంతో వలు అభివృద్ధి కార్యక్రమాలు ప్రారంభించారు. ఆయన 2018లో జరిగిన ఎన్నికల్లో కాంగ్రెస్ అభ్యర్థి చిరుమర్తి లింగయ్య చేతిలో ఓడిపోయాడు.

అనంతరం కాంగ్రెస్ ఎమ్మెల్యేగా గెలిచిన చిరుమర్తి లింగయ్య బీఆర్ఎస్ పార్టీలో చేరాడు. 2023అసెంబ్లీ ఎన్నికల్లో సిట్టింగ్ ఎమ్మెల్యే చిరుమర్తి లింగయ్యకు కేటాయించడంతో 2023 ఆగస్టు 23న బీఆర్‌ఎస్‌ పార్టీకి రాజీనామా చేశాడు. ఆయన సెప్టెంబరు 28న ఢిల్లీలోని ఏఐసీసీ అధ్యక్షుడు మల్లికార్జున్ ఖర్గే సమక్షంలో కాంగ్రెస్ పార్టీలో చేరాడు.

ఆయన 2023 శాసనసభ ఎన్నికల్లో కాంగ్రెస్ అభ్యర్థిగా పోటీ చేసి రెండవసారి ఎమ్మెల్యేగా ఎన్నికయ్యాడు. ఆయనను ప్రభుత్వ విప్‌‌గా నియమిస్తూ రాష్ట్ర ప్రభుత్వం 2026 మార్చి 19న ఉత్తర్వులు జారీ చేసింది.

## మూలాలు

వర్గం:తెలంగాణ రాష్ట్ర సమితి రాజకీయ నాయకులు
వర్గం:జీవిస్తున్న ప్రజలు
వర్గం:నల్గొండ జిల్లా రాజకీయ నాయకులు
వర్గం:నల్గొండ జిల్లా నుండి ఎన్నికైన శాసన సభ్యులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2023)
కొండా విశ్వేశ్వర్ రెడ్డి

**కొండా విశ్వేశ్వర్ రెడ్డి, ** తెలంగాణ రాష్ట్రానికి చెందిన రాజకీయ నాయకుడు,  ప్రస్తుతం పార్లమెంటు సభ్యుడు. 2014,2024లో జరిగిన పార్లమెంట్ ఎన్నికలలో తెలంగాణ రాష్ట్ర సమితి,భారతీయ జనతా పార్టీ తరపున చేవెళ్ళ లోక్‌సభ నియోజకవర్గం నుండి పోటిచేసి గెలుపొందాడు. ఇతని తాత కొండా వెంకట రంగారెడ్డి పేరుతో రంగారెడ్డి జిల్లా పేరు పెట్టారు. డెక్కన్ క్రానికల్ ప్రకారం తెలంగాణ రాష్ట్రంలోని రాజకీయ నాయకులలో కొండా విశ్వేశ్వర్ రెడ్డి ధనికుడు (4568 కోట్లు).

## జననం
విశ్వేశ్వర్ రెడ్డి 1960, ఫిబ్రవరి 26న కొండా మాధవరెడ్డి (ఆంధ్రప్రదేశ్, మహారాష్ట్ర మాజీ ప్రధాన న్యాయమూర్తి), జయలత దంపతులకు తెలంగాణ రాష్ట్రం లోని హైదరాబాద్లో జన్మించాడు. విశ్వేశ్వర్ రెడ్డి తాత కొండా వెంకట రంగారెడ్డి తెలంగాణ స్వాతంత్ర్య సమరయోధుడు, ఆంధ్రప్రదేశ్ ఉప ముఖ్యమంత్రి. రంగారెడ్డి పేరుమీదుగా తెలంగాణ రాష్ట్రంలోని రంగారెడ్డి జిల్లా అని పేరు పెట్టారు.

## విద్యాభ్యాసం - ఉద్యోగం
న్యూజెర్సీ ఇన్స్టిట్యూట్ ఆఫ్ టెక్నాలజీ, ఎన్.జే, ఎసెక్స్ కౌంటీ కాలేజ్ నెవార్క్ లలో అధ్యాపకులుగా పనిచేశాడు.

## వివాహం
వీరు అపోలో హాస్పిటల్స్ వ్యవస్థాపకుడు ప్రతాప్ సి రెడ్డి కుమార్తె సంగీతా రెడ్డిని వివాహం చేసుకున్నాడు. వీరికి ముగ్గురు కుమారులు (ఆనందిత్, విశ్వజిత్, విరాజ్).

## వృత్తి జీవితం
విశ్వేశ్వర్ రెడ్డి సాఫ్ట్వేర్ వ్యవస్థాపకులు. కోట రీసెర్చ్ & సొల్యూషన్స్ ఇంజనీరింగ్ రీసెర్చ్ అండ్ డెవలప్మెంట్ అనే సంస్థను స్థాపించాడు. అనేక ఐ.పి.ఆర్. యొక్క క్రియేషన్స్ లో పాల్గొన్నాడు. జనరల్ ఎలక్ట్రిక్ లో చీఫ్ ఎగ్జిక్యైటీవ్ ఆఫీసర్ గా, జి.ఇ ఎం.ఎస్.ఐ.టి, హెచ్.సి.ఐ.టి. ల యొక్క మేనేజింగ్ డైరెక్టర్ గా పనిచేశాడు.

## రాజకీయ జీవితం
తెలంగాణ రాష్ట్ర సాధన ఉద్యమంలో పాల్గొన్నాడు. 2013లో తెలంగాణ రాష్ట్ర సమితి పార్టీ అధ్యక్షుడు కె. చంద్రశేఖర్ రావు ఆహ్వానం మేరకు రాజకీయాల్లోకి వచ్చాడు. 2014 ఎన్నికల్లో 75,000 ఓట్లకు పైగా తేడాతో చేవెళ్ళ లోక్‌సభ నియోజకవర్గం నుంచి గెలుపొందాడు. 2018, నవంబరులో తెలంగాణ రాష్ట్ర సమితికి రాజీనామా చేసి సోనియా గాంధీ, రాహుల్ గాంధీ సమక్షంలో భారత జాతీయ కాంగ్రెస్‌లో చేరాడు. తరువాత 2021 మార్చిలో కాంగ్రెస్ పార్టీకి రాజీనామా చేశాడు. అనంతరం 2022 జూలై 03న భారతీయ జనతా పార్టీలో చేరాడు. ఆయన 2024లో జరిగిన లోక్‌సభ ఎన్నికలలో చేవెళ్ల నుండి బీజేపీ అభ్యర్థిగా పోటీ చేసి కాంగ్రెస్ అభ్యర్థి  జి.రంజిత్ రెడ్డి పై 1,72,897 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికై, జులై 29న లోక్‌సభలో విప్‌గా నియమితుడయ్యాడు.

## మూలాలు

## ఇవ్వి కూడా చూడండి
కె.వి.రంగారెడ్డి • కొండా మాధవరెడ్డి

వర్గం:తెలంగాణ రాజకీయ నాయకులు
వర్గం:జీవిస్తున్న ప్రజలు
వర్గం:పార్లమెంటు సభ్యులు
వర్గం:హైదరాబాదు వ్యక్తులు
వర్గం:1960 జననాలు
వర్గం:16వ లోక్‌సభ సభ్యులు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా వ్యాపారవేత్తలు
వర్గం:హైదరాబాదు జిల్లా రాజకీయ నాయకులు
వర్గం:18వ లోక్‌సభ సభ్యులు
మేజర్ సోమ్‌నాథ్ శర్మ

**మేజర్ సోమ్‌నాథ్ శర్మ** (1923 జనవరి 31 – 1947 నవంబరు 3) పరమ వీర చక్ర పతకం పొందిన తొలి వ్యక్తి. అతను భారత సైన్యంలో అధికారి. సోమ్‌నాథ్ శర్మమరణానంతరం పరమవీర చక్ర ఇవ్వబడింది.            

## బాల్యం-విద్యాభ్యాసం
శర్మ 1923 జనవరి 31న హిమాచల్ ప్రదేశ్ (అప్పటి బ్రిటిష్ పాలనలోని పంజాబ్) దాధ్, కాంగ్డా జిల్లాలో జన్మించాడు. అతని తండ్రి అమర్నాథ్ శర్మ కూడ సైన్యాధికారిగా పనిచేసాడు. అతను డెహ్రాడూన్లోని ప్రిన్స్ అఫ్ వేల్స్ రాయల్ మిలిటరీ కాలేజీలో చేరక ముందు శెరువుడ్ కాలేజీలో తన చదువును పూర్తి చేసాడు. తరువాత రాయల్ మిలిటరీ కాలేజీలో తన విద్యాబ్యాసాని పూర్తిచేసాడు. తన  చిన్నతనంలో వాలా తాత చేపిన భగవత్గీతలోని కృష్ణార్జునల ఉపదేశాలకు బాగా లోబడి ఉన్నాడు.

## సైనిక ఉద్యోగం
రాయల్ మిలిటరీ కాలేజ్లో తన విద్యాబ్యాసం అనంతరం 22 ఫిబ్రవరి 1942లో 8వ బెటాలియన్ లోని 19వ హైదరాబాద్ రెజిమెంట్ లోని బ్రిటిష్ ఇండియన్ సైనికదళంలో చేరాడు.2వ  ప్రపంచ యుద్ధ సమయంలో కల్నల్ తిమ్మయ్య (భారత సైన్యాధిపతి) నేపద్యంలో పని చేసాడు.అరకన్ కాంపెయిన్ యుద్ధ సమయంలో శర్మ మంచి గుర్తిపుపొందాడు. శర్మ తన మామయ్య అయినా కెప్టెన్ వాసుదేవ ధైర్య సాహసాలు బాగా స్ఫూర్తినిచ్చాయి.వాసుదేవ కూడా 8వ బెటాలియన్లో ఒకరు.
### బద్గామ్ యుధం
1947 అక్టోబరు 22న పాకిస్థాన్ సైనిక దళాలు ఇండియలో ఒకటి ఐన కాశ్మీర్ లోకి రావటం గమనించి 1947 అక్టోబరు 27న కొంత మంది ఇండియన్ సైనిక దళాలను పంపించారు. అక్టోబరు 31న ది కంపెనీ 4వ బెటాలియన్ అయిన కుమాన్ రెడిమెంట్, శర్మ ఆధ్వర్యంలో శ్రీనగర్ పంపించారు.

## మరణాంతరం
 
1980వ దశకంలో, షిప్పింగ్ మంత్రిత్వ శాఖ ఆధ్వర్యంలోని భారత ప్రభుత్వ సంస్థ అయిన షిప్పింగ్ కార్పొరేషన్ ఆఫ్ ఇండియా (ఎస్సిఐ) తమ ముడి చమురు ట్యాంకర్లలో పదిహేనుంటికి పరమవీర చక్ర గ్రహీతల గౌరవార్థం నామకరణం చేసింది. *ఎంటి మేజర్ సోమనాథ్ శర్మ, పివిసి* అనే ముడి చమురు ట్యాంకర్ 1984 జూన్ 11 న ఎస్సిఐకి డెలివరీ చేయబడింది. 25 ఏళ్ల సర్వీసు తర్వాత ట్యాంకర్ను దశలవారీగా తొలగించారు.

## మూలాలు

వర్గం:పరమ వీరచక్ర పురస్కార గ్రహీతలు
వర్గం:భారత సైనికులు
లక్కున్నోడు

**లక్కున్నోడు ** 2017లో విడుదలైన తెలుగు సినిమా.
## కథ
లక్కీ (మంచు విష్ణు) దురదృష్టవంతుడు. అతని దురదృష్టం కారణంగా అతని తండ్రి కూడా లక్కీతో మాట్లాడడు. అలాంటి లక్కీ ఓ రోజు పద్మావతిని చూసి ప్రేమలో పడతాడు. పద్మావతి ప్రతి విషయాన్ని మంచి కోణంలోనే ఆలోచించే మనస్తత్వం గల అమ్మాయి. కథ ఇలా సాగుతుండగా లక్కీ తన చెల్లి పెళ్ళి కోసం తీసుకెళ్తున్న డబ్బు సంచి ఎక్కడో పోతుంది. ఆ సంచిలో పాతిక లక్షల రూపాయలు ఉంటాయి. ఏం చేయాలో తెలియక లక్కీ ఆత్మహత్య చేసుకోవాలనుకుంటాడు. అంతో ఓ వ్యక్తి లక్కీకి ఓ సంచి ఇచ్చి దాన్ని ఓ రోజు జాగ్రత్తగా దాస్తే కోటి రూపాయలిస్తానని చెబుతాడు. ఇంతకు ఆ వ్యక్తి ఎవరు? ఆ సంచిలో ఏముంటుంది? లక్కీకి కోటి రూపాయలు వచ్చిందా? అనే విషయాలు మిగిలిన కథలో భాగం.

## తారాగణం
*మంచు విష్ణు
*హన్సికా మోట్వాని
*తనికెళ్ళ భరణి
*వెన్నెల కిశోర్
*పోసాని కృష్ణమురళి
*ప్రభాస్‌ శ్రీను
*సత్యంరాజేష్‌
* జయప్రకాష్

## పాటల జాబితా
* రావేరా , రచన: కృష్ణకాంత్, గానం.లీప్సికా, రేవంత్
* ఐసాలాగా , రచన: పల్లవి గీత పూట్నిక్ , శ్రీజో, గానం.మోహన భోగరాజు, సింహా, ప్రవీణ్ లక్కరాజు
*వాట్ డాఫ్, రచన: శ్రీజో, గానం. అధనాన్ సామి, ప్రవీణ్  లక్కరాజు
*ఓ సిరిమల్లె , గానం.బప్పిలహరి , అనురాగ్ కులకర్ణి .

## సాంకేతికవర్గం
*నిర్మాణ సంస్థ:ఎం.వి.వి.సినిమా
*సంగీతం: అచ్చు, ప్రవీణ్‌ లక్కరాజు
*కళ: చిన్నా
*సినిమాటోగ్రఫీ: పి.జి. వింద
*స్క్రీన్‌ప్లే, మాటలు: డైమండ్‌ రత్నబాబు
*ఎగ్జిక్యూటివ్‌ నిర్మాత: రెడ్డి విజయ్‌కుమార్‌
*నిర్మాత: ఎం.వి.వి.సత్యనారాయణ
*కథ, దర్శకత్వం: రాజ్‌కిరణ్‌

## మూలాలు

వర్గం:2017 తెలుగు సినిమాలు
దాస్యం వినయ్‌భాస్కర్

**దాస్యం వినయ్‌భాస్కర్‌,** తెలంగాణ రాష్ట్రానికి చెందిన రాజకీయ నాయకుడు. ప్రస్తుతం పశ్చిమ వరంగల్ శాసనసభ నియోజకవర్గం ఎమ్మెల్యేగా భారత్ రాష్ట్ర సమితి నుండి ప్రాతినిధ్యం వహిస్తున్నాడు. 2015 నుండి ముఖ్యమంత్రి కార్యాలయపు పార్లమెంటరీ కార్యదర్శిగా, తెలంగాణ రాష్ట్ర శాసనసభ ప్రభుత్వ చీఫ్ విప్ గా ఉన్నాడు.

## జననం, విద్యాభ్యాసం
వినయ్‌భాస్కర్‌ 1964, నవంబరు 22న రంగయ్య - శిలోత్రి దేవి దంపతులకు తెలంగాణ రాష్ట్రం, వరంగల్ జిల్లా లోని పరకాలలో జన్మించాడు. ఇతని అన్న దాస్యం ప్రణయ్ భాస్కర్ ఎన్టీఆర్ ప్రభుత్వంలో మంత్రిగా పనిచేశాడు. వినయ్‌భాస్కర్‌ హైదరాబాదులోని సెయింట్ జోసెఫ్ జూనియర్ కళాశాల నుంచి తన 12వ తరగతిలో పట్టభద్రుడయ్యాడు. డాక్టర్ బిఆర్ అంబేద్కర్ ఓపెన్ యూనివర్శిటీ నుంచి పొలిటికల్ సైన్స్ లో బ్యాచిలర్ ఆఫ్ ఆర్ట్స్ పూర్తిచేశాడు.

## వ్యక్తిగత జీవితం
వినయ్‌భాస్కర్‌ కు రేవతితో వివాహం జరిగింది. వారికి ఒక కుమారుడు, ఒక కుమార్తె ఉన్నారు.

## రాజకీయ జీవితం
వినయ్‌భాస్కర్‌ 2004 లో హన్మకొండ శాసనసభ నియోజకవర్గం నుంచి స్వతంత్ర అభ్యర్థిగా పోటీ చేసి తెలంగాణ రాష్ట్ర సమితి పార్టీ అభ్యర్థి మందాడి సత్యనారాయణ రెడ్డి చేతిలో ఓడిపోయాడు. 2005లో టిఆర్ఎస్ పార్టీలో చేరి వరంగల్ అర్బన్ జిల్లా అధ్యక్షుడిగా ఉన్నాడు. 2005-09 వరకు గ్రేటర్ వరంగల్ మున్సిపాలిటీలో కార్పోరేటర్ గా ఉన్నాడు. 2009 అసెంబ్లీ ఎన్నికల్లో 13వ ఆంధ్రప్రదేశ్ శాసన సభకు పశ్చిమ వరంగల్ శాసనసభ నియోజకవర్గం నుండి పోటీచేసి తొలిసారిగా ఎంఎల్ఏగా గెలిచాడు. తెలంగాణ ఉద్యమ సమయంలో కేంద్ర నిర్ణయానికి వ్యతిరేకంగా 2010లో తన ఎమ్మెల్యే పదవికి రాజీనామా చేశాడు. 2010 ఉప ఎన్నికల్లో తిరిగి పోటీచేసి ఎమ్మెల్యేగా గెలుపొందాడు. 2014, 2018 లలో తెలంగాణ రాష్ట్ర సమితి పార్టీ అభ్యర్థిగా పశ్చిమ వరంగల్ శాసనసభ నియోజకవర్గం నుండి ఎమ్మెల్యేగా గెలుపొందాడు.

2015 జనవరిలో తెలంగాణ ముఖ్యమంత్రి కల్వకుంట్ల చంద్రశేఖరరావు ఆధ్వర్యంలో తెలంగాణ ముఖ్యమంత్రి కార్యాలయం పార్లమెంటరీ కార్యదర్శిగా నియమితులయ్యాడు. 2019, సెప్టెంబర్ 7న ప్రభుత్వ చీఫ్‌విప్‌గా దాస్యం వినయ్‌ భాస్కర్‌ నియమితులయ్యాడు.దాస్యం వినయ్ భాస్కర్ 26 జనవరి 2022న టిఆర్ఎస్ పార్టీ, హనుమకొండ జిల్లా అధ్యక్షుడిగా నియమితుడయ్యాడు.

వినయ్‌భాస్కర్‌ 2023లో జరిగిన శాసనసభ ఎన్నికల్లో బీఆర్ఎస్‌ పార్టీ నుండి పోటీ చేసి ఓడిపోయాడు.

## ఎన్నికల వివరాలు

## ఆస్తులు-కేసులు

* 2023 ఎన్నికల అఫిడివిట్ ప్రకారం ఆస్తులు 12,10,98,547 రూపాయలు.
* ఇతనిపై 1 కేసు కలదు.

## మూలాలు

వర్గం:తెలంగాణ రాష్ట్ర సమితి రాజకీయ నాయకులు
వర్గం:జీవిస్తున్న ప్రజలు
వర్గం:1964 జననాలు
వర్గం:వరంగల్లు గ్రామీణ జిల్లా రాజకీయ నాయకులు
వర్గం:వరంగల్లు పట్టణ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:ఆంధ్రప్రదేశ్ శాసన సభ్యులు (2009)
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
1981 నాటి అండర్‌ఆర్మ్ బౌలింగ్ సంఘటన

**1981 నాటి అండర్‌ఆర్మ్ బౌలింగ్ సంఘటన** 1 ఫిబ్రవరి 1981న మెల్‌బోర్న్ క్రికెట్ గ్రౌండ్‌లో బెన్సన్ & హెడ్గెస్ ఆస్ట్రేలియా ట్రైసీరీస్‌లో భాగంగా ఆస్ట్రేలియా, న్యూజీలాండ్‌ల నడుమ జరిగిన మూడవ వన్‌డే ఇంటర్నేషనల్‌ క్రికెట్ మ్యాచ్‌లో జరిగింది. ఆఖరి ఓవర్‌లో ఒక్క బాల్‌ మిగిలివుందనగా, న్యూజిలాండ్‌కి మ్యాచ్‌ డ్రా చేసుకునేందుకు ఆరు పరుగులు కావాల్సిన పరిస్థితి. న్యూజీలాండ్‌ జట్టుకు అవసరమైన పరుగులు రాకుండా ఉండేలా చేయడానికి, ఆస్ట్రేలియా కెప్టెన్ గ్రెగ్ ఛాపెల్ బౌలర్ (తన తమ్ముడు కూడా) ట్రెవర్ ఛాపెల్‌కి ఆఖరి బంతిని చేయి కిందికి తిప్పి నేలబారుగా అండర్ ఆర్మ్ వేయమని సూచించారు. ఇలా చేయడం క్రికెటింగ్ క్రీడా స్ఫూర్తికి విరుద్ధం కావడంతో ఎవరూ ఎప్పుడూ చూడలేదు, కానీ అప్పటికి ఇది క్రికెట్‌ నియమాలకు వ్యతిరేకం మాత్రం కాదు.
## బంతి వేయడానికి దారితీసిన స్థితిగతులు
న్యూజీలాండ్‌ మొదటి మ్యాచ్‌, ఆస్ట్రేలియా రెండవ మ్యాచ్ గెలుపొందడంతో సీరీస్ 1-1గా టై అయింది. మూడవ మ్యాచ్‌ చివర్లో నాన్ బ్యాట్స్‌మాన్‌గా బ్రూస్ ఎడ్గార్ 102 పరుగులతో అజేయంగా నిలిచివున్నారు, ఆయన ఇన్నింగ్స్ అత్యంత ఉపేక్షకు గురైన సెంచరీగా పేరుతెచ్చుకున్నది.
## మూలాలు

వర్గం:సంఘటనలు
వర్గం:క్రికెట్ వివాదాలు
జోలెపాళ్యం మంగమ్మ

right|thumb|200px|జోలెపాళ్యం మంగమ్మ
**జోలెపాళ్యం మంగమ్మ** ఆల్ ఇండియా రేడియోలో మొట్టమొదటి మహిళా న్యూస్ రీడర్‌గా ప్రసిద్ధురాలు. 
## జీవిత విశేషాలు
ఈమె చిత్తూరు జిల్లా మదనపల్లెలో 1925, సెప్టెంబరు 12న జన్మించింది. ఎం.ఎ., బి.ఎడ్ చదివింది. ఢిల్లీ విశ్వవిద్యాలయం నుండి డాక్టరేట్ పట్టాను పొందింది. ఈమెకు తెలుగు, ఇంగ్లీషు, ఫ్రెంచ్, ఎస్పరాంటో, తమిళ, హిందీ భాషలలో ప్రావీణ్యం ఉంది. ఈమె ఆలిండియా రేడియో న్యూఢిల్లీలో 10 సంవత్సరాలు ఎడిటర్‌గా, న్యూస్ రీడర్‌గా పనిచేసింది. 1962 నుండి నేషనల్ ఆర్కీవ్స్, ఢిల్లీలో పరిశోధనలు చేసింది. బోధనా రంగంలో సుమారు పాతిక సంవత్సరాల అనుభవం సంపాదించింది. ఈమె కేంద్ర సమాచారశాఖ, విదేశాంగశాఖలలో కీలకమైన పదవులను నిర్వహించింది. ఇండియన్ హిస్టరీ కాంగ్రెస్, ఇండియన్ రెడ్ క్రాస్ సొసైటీ మొదలైన సంస్థలలో జీవిత సభ్యురాలు. ఇంకా ఈమె అనిబీసెంట్‌ ఎడ్యుకేషనల్‌ ట్రస్టు ఉపాధ్యక్షురాలిగా, గాంధీ ఆర్గనైజేషన్‌ ఫర్‌ రూరల్‌ డెవల్‌పమెంట్‌ అధ్యక్షురాలిగా, లోక్‌అదాలత్‌లో సభ్యురాలిగా వివిధ హోదాల్లో సేవలను అందించింది. ఈమె ఇంగ్లీషు, తెలుగు భాషలలో పలు పుస్తకాలను రచించింది. న్యూఢిల్లీ తెలుగు అకాడమీ ఉగాది పురస్కారం, కుప్పం రెడ్డమ్మ సాహితీ పురస్కారం, సిద్ధార్థ కళాపీఠం (విజయవాడ) విశిష్ట అవార్డు మొదలైన సత్కారాలను పొందింది. సరోజినీ నాయుడు అనుయాయిగా ఈమె పేరుగడించింది. ఆంధ్రానైటింగేల్ అనే బిరుదును సంపాదించింది.

## రచనలు
### తెలుగు
# తెలుగులో అచ్చయిన తొలి పుస్తకాలు (1746-1856)
# ఆంధ్రదేశంలో క్రైస్తవ మిషనరీల సేవ
# ఇండియన్‌ పార్లమెంట్‌ 
# శ్రీ అరబిందో 
# విప్లవవీరుడు అల్లూరిసీతారామరాజు
# అనిబీసెంట్‌

### ఇంగ్లీషు
# ప్రింటింగ్ ఇండియా
# అల్లూరి సీతారామరాజు
# లాస్ట్ పాలెగార్ ఎన్‌కౌంటర్ విత్ ది బ్రిటిష్ ఇన్ ది సీడెడ్ డిస్ట్రిక్ట్స్ ఆఫ్ ఆంధ్రప్రదేశ్, 1846-1847
# ది రేట్ స్కూల్స్ ఆఫ్ గోదావరి

## మరణం
ఈమె మదనపల్లెలోని తన స్వగృహంలో 2017, ఫిబ్రవరి 1వ తేదీన తన 92వ యేట వృద్ధాప్య సమస్యలతో మరణించింది.

## మూలాలు

వర్గం:1925 జననాలు
వర్గం:2017 మరణాలు
వర్గం:ఆంగ్ల రచయితలు
వర్గం:తెలుగు రచయిత్రులు
వర్గం:రేడియో ప్రముఖులు
వర్గం:చిత్తూరు జిల్లా ఆకాశవాణి ఉద్యోగులు
వర్గం:చిత్తూరు జిల్లా రచయిత్రులు
వర్గం:తెలుగువారిలో ఇంగ్లీషు రచయితలు
తెలంగాణ ప్రాధమిక విద్యామండలి

**తెలంగాణ ప్రాధమిక విద్యామండలి** తెలంగాణ ప్రభుత్వం పరిధిలోనిది. తెలంగాణ రాష్ట్రం లోని ప్రభుత్వ, ప్రైవేట్ పాఠశాలలు తెలంగాణ ప్రాధమిక విద్యామండలి ఆధీనంలో ఉంటాయి. ఇది 2014 జూన్లో ఏర్పాటుచేయబడింది. తెలంగాణ రాష్ట్రంలోని ప్రాధమిక విద్యామండలి వివిధ కోర్సులులను విద్యార్థులకు అందించి వారికి 
విశ్వవిద్యాలయ చదువులకు సిద్ధం చేస్తుంది.

## అనుబంధాలు
తెలంగాణ రాష్ట్రంలోని అన్ని ప్రభుత్వ పాఠశాలలు, ప్రైవేట్ పాఠశాలలు, కళాశాలలు తెలంగాణ ప్రాధమిక విద్యామండలికి అనుబంధంగా ఉంటాయి. అందేకాకుండా ఉన్నత పాఠశాలను కూడా ఏర్పాటుచేసి, నిర్వహిస్తుంది.

## పరీక్షలు
ప్రాధమిక విద్యామండలి ప్రతి సంవత్సరం అన్ని తరగతులకు ఆఖరి పరీక్షలను నిర్వహిస్తుంది. 10 తరగతికి సర్టిఫికేట్ తో కూడిన పరీక్షలు నిర్వహిస్తుంది.

## మూలాలు

వర్గం:తెలంగాణ ప్రభుత్వ సంస్థలు
వర్గం:తెలంగాణ ప్రభుత్వం
జనగామ జిల్లా

**జనగామ జిల్లా,** తెలంగాణ రాష్ట్రంలోని 33 జిల్లాలలో ఒకటి. 2016 అక్టోబరు 11న ఈ జిల్లా కొత్తగా అవతరించింది.thumb|220x220px|alt=
ఈ జిల్లాలో రెండు రెవెన్యూ డివిజన్లు, 13 రెవెన్యూ మండలాలు ఉన్నాయి. ఇందులో 12 మండలాలు పూర్వపు వరంగల్ జిల్లాలోనివి కాగా, ఒక మండలం పూర్వపు నల్గొండ జిల్లాలోనిది. జిల్లాలో స్టేషన్ ఘన్‌పూర్‌ను కొత్తగా రెవెన్యూ డివిజన్‌గా ఏర్పాటుచేశారు.

## భౌగోళికం, సరిహద్దులు
thumb|391x391px|అంబేద్కర్ సెంటర్,జనగామ
భౌగోళికంగా ఈ జిల్లా రాష్ట్రం మధ్యలో ఉంది. ఈ జిల్లాకు ఉత్తరాన సిద్ధిపేట, కరీంనగర్ జిల్లాలు, తూర్పున వరంగల్ పట్టణ, వరంగల్ గ్రామీణ జిల్లాలు, దక్షిణాన సూర్యాపేట, యాదాద్రి భువనగిరి జిల్లాలు, నైరుతిన యాదాద్రి భువనగిరి జిల్లా, వాయువ్యాన, ఉత్తరాన సిద్ధిపేట జిల్లా సరిహద్దులుగా ఉన్నాయి.

## రవాణా సౌకర్యాలు
సికింద్రాబాదు నుంచి కాజీపేట వెళ్ళు రైలుమార్గం, హైదరాబాదు నుంచి వరంగల్ వెళ్ళు ప్రధానరహదారి జిల్లా గుండా వెళ్ళుచున్నది. సిద్దిపేట జిల్లా నుండి సూర్యాపేట జిల్లా వెళ్ళు ప్రధాన రహదారి జిల్లా గుండా వెళ్ళుచున్నది.

## జిల్లా ప్రత్యేకతలు
బమ్మెర పోతన గొప్ప కవి, ప్రజా కవి, పండిత పామరులను ఇద్దరినీ మెప్పించే విధంగా రాసిన కవి. వీరు సంస్కృతములో ఉన్న శ్రీమద్భాగవతమును ఆంధ్రీకరించి తన జన్మనీ, తెలుగు భాషని, తెలుగు వారిని ధన్యులను చేసాడు. శ్రీమదాంధ్ర భాగవతములోని పద్యాలు వినని తెలుగు వాడు లేడంటే అతిశయోక్తి కాదు. వీరు నేటి జనగామ జిల్లా లోని బొమ్మెర గ్రామములో జన్మించారు.తెలంగాణ సాయుధపోరాటంలో అమరుడైన తొలి యోధుడు దొడ్డి కొమురయ్య, తెలంగాణ రాష్ట్ర తొలి ఉపముఖ్యమంత్రిగా పనిచేసిన తాటికొండ రాజయ్య ఈ జిల్లాకు చెందినవారు.
నిరంకుశ నిజాం కు వ్యతిరేకంగా జరిగిన సాయుధ పోరాటంలో దాదాపు జిల్లాలోని ప్రతి గ్రామం లోని యువకులు రజాకార్ల కు వ్యతిరేకంగా పోరాడారు. 1948 కి ముందు ప్రస్తుత జిల్లాలోని చాలా భాగం నల్గొండ జిల్లా పరిధిలో ఉండేది.

## జిల్లాలోని మండలాలు

* పునర్య్వస్థీకరణలో భాగంగా మొదట పూర్వపు వరంగల్ జిల్లాకు చెందిన 10 పాత మండలాలు,నల్గొండ జిల్లాకు చెందిన గుండాల పాత మండలంతో కలిపి 11 మండలాలతో ఈ జిల్లా కొత్తగా ఏర్పడింది.
* ఆ తరువాత గుండాల మండలం యాదాద్రి భువనగిరి జిల్లాలో చేరింది.

#జనగాం మండలం
#లింగాల ఘన్‌‌పూర్‌ మండలం
#బచ్చన్నపేట మండలం
#దేవరుప్పుల మండలం
#నర్మెట్ట మండలం
#తరిగొప్పుల మండలం *
#రఘునాథపల్లి మండలం
#స్టేషన్ ఘన్‌పూర్ మండలం
#చిల్పూర్ మండలం *
#జాఫర్‌గఢ్‌ మండలం
#పాలకుర్తి మండలం
#కొడకండ్ల మండలం

గమనిక:* పునర్య్వస్థీకరణలో భాగంగా జిల్లాలో  కొత్తగా ఏర్పడిన మండలాలు (2)

## ఇవి కూడా చూడండి

* జిల్లా గ్రామాల జాబితా

## మూలాలు


## వెలుపలి లింకులు

వర్గం:జనగామ జిల్లా
వర్గం:తెలంగాణ జిల్లాలు
పి.వి.రామ మోహన్ నాయుడు

సీనియర్ జర్నలిస్టు **పి.వి.రామ మోహన్ నాయుడు** బహుముఖ ప్రజ్ఞాశాలి. పాత్రికేయుడి గా, కాలమిస్టుగా, రచయతగా, టి.వి చిత్రాల నిర్మాతగా, నంది, ఫిలిం ఫేర్ ఛిత్రాల అవార్డుల న్యాయ నిర్ణేతల కమిటీ సభ్యుడిగా సుపరిచితుడు1985 లో ఈనాడు దినపత్రికతో రిపోర్టర్, సబ్ ఎడిటర్ గా రామ మోహన్ తన పాత్రికేయ జీవితం ఆంధ్ర జ్యోతి దినపత్రికలో సిటి ఎడిటర్ గా రాణింపు గుర్తింపు పొందింది. ఆంధ్ర జ్యోతిలో “చార్ సౌ షహర్ హమారా” వంటి శీర్షికలతో నగర వార్తల పేజిని నడిపారు. అనంతరం ఫ్రీ లాన్సర్ గా మారి వార్త దిన పత్రికలో అడుగు జాడలు, సుప్రభాతం వారపత్రికలో “రెమ్ పేజ్”, “సెన్స్ ఆఫ్ హెమర్”, పేరిట హాస్య చతురోక్తుల శీర్షికలను నడిపారు. 
252 మంది సజీవ దిగ్గజాల సంక్షిప్త విజయ గాథలను 5 ఏళ్ళ పాటు వార్త దిన పత్రికలో రాసిన అడుగు జాడలు ఆయనకు మంచి గుర్తింపును తెచ్చింది. 
టి.వి చిత్రాల నిర్మాత, రచయతగా కూడా రామ మోహన్ నాయుడు లబ్ధ ప్రతిష్ఠుడు. ఆయన కథ సమకూరుస్తూ నిర్మించిన “ సిరి” దూరదర్శన్ లో 500 భాగాలు ప్రసారమై వెండి నందిని అందుకొంది. “ అపరంజి” విజయవంతంగా 300 ఎపిసోడ్లు ప్రసారమై ఉత్తమ బాలల చిత్రంగా బంగారు నంది అవార్డును కైవసం చేసుకొంది.” భారత స్వాతంత్ర దినోత్సవం స్వర్ణోత్సవాల సందర్భంగా ఆయన రూపొందించిన “ వికాసాంధ్ర” 5 భాగాల లఘు చిత్రం కూడా నంది పురస్కారాన్ని పొందింది. “ హాలాహలం”, “మామాజి మాయాజాలం”, “అపూర్వ వైభవం” వీక్లీ సీరియళ్లు కూడా మంచి ఆదరణను పొందాయి. 
ఆంధ్ర ప్రదేశ్, తెలంగాణా రాష్ట్రాలకు ఆయన ఎన్నో ప్రచార చిత్రాలు, లఘు చిత్రాలు నిర్మించారు. లెక్కకు మించిన టి.వి కార్యక్రమాలకు ఆయన రచయతగా పనిచేశారు. 2005, 2009 సంవత్సరాలకు ఆంధ్ర ప్రదేశ్ రాష్ట్ర ప్రభుత్వ టి.వి నంది అవార్డుల ఎంపిక కమిటీసభ్యులుగా వ్యవహరించారు. 2003, 2005 సంవత్సరాల ఫిలిం ఫేర్ అవార్డుల జ్యూరి సభ్యులుగా పనిచేశారు.కరీం నగర్ ఫిలిం సొసైటి నిర్వహించిన పాలపిట్ట లఘు చిత్రాల అవార్డుల సంఘానికి అధ్యక్ష్యుడుగాను, సి.జగన్ మోహన్ రావు ఉత్తమ క్రీడా రచయతల అవార్డుల2010, 11 సంవత్సరాల ఎంపిక సంఘానికి సభ్యుడిగా పనిచేశారు.